הוצאת בלומסברי

הוצאת בלומסברי (באנגלית: Bloomsbury Publishing plc) היא חברת הוצאה לאור בריטית של ספרי סיפורת ועיון. היא חברה ציבורית שמניותיה נסחרת בבורסה לניירות ערך בלונדון. המשרד הראשי של החברה ממוקם בבלומסברי, אזור בקצה הדרומי של רובע קמדן, במרכז העיר לונדון. יש לה משרד הוצאה לאור בארצות הברית הממוקם בעיר ניו יורק, משרד הוצאה לאור בניו דלהי בהודו, ומשרד מכירות בסידני, אוסטרליה. הצמיחה של החברה בשנות ה-2000, מיוחסת בעיקר לסדרת ספרי פנטזיה המצליחה "הארי פוטר", מאת ג'יי קיי רולינג, ומשנת 2008, לפיתוח חטיבת ההוצאה לאור האקדמית והמקצועית שלה. הוצאת בלומסברי הוקמה בשנת 1986 על ידי יזם אמריקני, נייג'ל ניוטון, בן למשפחה עשירה, שהגיעה בשנת 1973 ללמוד ספרות אנגלית באוניברסיטת קיימברידג'. ניוטון נשאר בבריטניה, והחל בקריירה בעסקי הספרים, ועבד במספר הוצאות ספרים מהגדולות בעולם. ניוטון החליט להקים הוצאה בה יהיו לסופרים נתח גדול יותר בהכנסות, הוא גייס מספר עובדים ותיקים בענף, חיבר תוכנית עסקית מפורטת בת 50 עמודים. ובספטמבר 1986, גייס הון של 2.9 מיליון דולר מקרנות הון סיכון. הצוות שגייס הצליח כבר בשנת 1987, להוציא לאור תשעה רבי-מכר. ב-1990 התרחבה ההוצאה לצרפת שפרסמה את ספר הזיכרונות של הציירת פרנסואז ז'ילו על פבלו פיקאסו ואנרי מאטיס. הצלחה מוקדמת נוספת הייתה ההוצאה לאור של הרומנים של הסופרת הבריטית ג'ואנה טרולופ. ב-1993 הדפיסה ההוצאה 1.3 מיליון עותקים של הפרק הראשון של ספר שלה וחילקה אותו יחד עם עותקים של העיתון סאנדיי טיימס. והספר קפץ מיד למקום הראשון ברשימת רבי המכר. במאי 1994 ביצעה החברה הנפקה ראשונה לציבור בבורסת לונדון, גייסה 5.5 מיליון ליש"ט והחלה לפעול גם בארצות הברית. עד שנת 1997 פרסמה ההוצאה 59 רבי-מכר, והסופרים שאת ספריהם פרסמה זכו ב-25 פרסים ספרותיים, כולל פרס נובל, פרס פוליצר ופרס בוקר. בשנת 1997, עורך ההוצאה בארי קנינגהם בחר לפרסם את הספר "הארי פוטר ואבן החכמים" של ג'יי קיי רולינג, לאחר ש-12 בתי הוצאה אחרים דחו את כתב היד ושילם לה מקדמה של 1,500 ליש"ט. ביוני 1997 פרסמה הוצאת בלומסברי את "הארי פוטר ואבן החכמים" עם הדפסה ראשונית של 1,000 עותקים, מתוכם 500 הופצו לספריות. חמישה חודשים לאחר מכן, זכה הספר בפרס הראשון שלו, פרס הספרים של נסטלה. באוקטובר 1998, פורסם הספר בארצות הברית, אם כי בהוצאה אחרת שלה נמכרו הזכויות, הוצאת "סקולסטיק" (Scholastic). בהמשך תרגום הספר לשפות רבות, ויחד עם ספרי ההמשך הפך לרב מכר בינלאומי. עד שנת 2003 מכרו 4 הספרים הראשונים בסדרה 200 מיליון עותקים והם תורגמו ל-55 שפות. כשיצא לאור הספר החמישי בסדרה, "הארי פוטר ומסדר עוף החול", בסוף 2003, נמכרו בתוך 24 השעות הראשונות לפתיחת החנויות כ-1.7 מיליון עותקים, ממוצע של 20 ספרים בשנייה. שיא בהיסטוריה של הספרות. המהדורה הראשונה של הספר השישי שוב שברה שיאים, שבבריטניה הודפסה ב-1.7 מיליון עותקים, ואילו בארצות הברית בכ-10 מיליון עותקים. את המזומנים שהצטברו בקופתה, בין השאר הודות להארי פוטר, ניצלה ההוצאה על מנת להרחיב את תחומי פעילותה. החברה ביצעה כמה רכישות, והתרחבה בארצות הברית ובגרמניה. כמו כן, ניצלה החברה את קופת המזומנים להשקעה בסופרים חדשים. אתר האינטרנט הרשמי של הוצאת בלומסברי (באנגלית) אתר האינטרנט הרשמי של הוצאת בלומסברי (באנגלית בריטית) אתר האינטרנט הרשמי של הוצאת בלומסברי (באנגלית קנדית) אתר האינטרנט הרשמי של הוצאת בלומסברי (באנגלית אוסטרלית) אתר האינטרנט הרשמי של הוצאת בלומסברי (באנגלית אמריקאית) אתר האינטרנט הרשמי של הוצאת בלומסברי (באנגלית הודית) הוצאת בלומסברי, ברשת החברתית פייסבוק הוצאת בלומסברי, ברשת החברתית אקס (טוויטר) הוצאת בלומסברי, ברשת החברתית אינסטגרם הוצאת בלומסברי, ברשת החברתית LinkedIn הוצאת בלומסברי, באתר פינטרסט הוצאת בלומסברי, באתר הבורסה לניירות ערך בלונדון מידע עסקי על חברת הוצאת בלומסברי באתרים Yahoo! Finance, MarketWatch (באנגלית), גוגל פיננסים הוצאת בלומסברי, באתר Crunchbase (באנגלית) סוד ההצלחה של הוצאת בלומסברי הבריטית, באתר גלובס, 19 בפברואר 1997 זכרונות / חיי עם מאטיס, חדשות, 4 בדצמבר 1990 רויטרס, "הארי פוטר" הביא לצמצום הפסדי המו"ל האמריקאית סקולסטיק במחצית, באתר הארץ, 22 בספטמבר 2005 סוכנויות הידיעות, המו"ל האמריקאית סקולסטיק נתקעה עם 2.5 מיליון עותקים של הכרך השישי בסדרת ספרי הארי פוטר, באתר TheMarker‏, 30 באוקטובר 2005 שירות רויטרס, לונדון, ‏קסמיו של הארי פוטר הכפילו את רווחי הוצאת בלומסברי, באתר גלובס, 28 במרץ 2001 אן דיילי, ‏סיפור יותר גדול מבקהאם, באתר גלובס, 22 ביוני 2003 שירי לב-ארי, הארי פוטר שובר את שיאי מכירות הספרים, באתר הארץ, 14 ביולי 2005 שירות גלובס, ‏קצב המכירות של "הארי פוטר" השישי רשם שיא בארה"ב - 150 אלף בשעה, באתר גלובס, 18 ביולי 2005 מיכל רמתי, הוצאת הספרים בלומסברי מתכוננת לחיים אחרי ספרי "הארי פוטר", באתר הארץ, 21 בספטמבר 2006